Vendrede mi vizitis la redakcion por kontroli enpaĝigon de niaj artikoloj. Ĉio okazis sufiĉe glate - artikoloj estas ornamitaj de ilustraĵoj, estas fotoj de ĉiuj aŭtoroj kaj tekstoj restis glataj. La unuan numeron eniris po 1 artikolo de 5 niaj aŭtoroj el Usono, Kipro, Niĝerio, Brazilo kaj Hispanio-Urugvajo. La eldonisto kaj redaktoro (ambaŭ estas miaj bonaj konatoj, nome mi konatigis kaj kunlaborigis ilin) estas entuziasmaj pri tiu projekto, konforme al kiu oni eĉ korektis la koncepton de la tuta revuo.